google/wiki40b huggingface dataset:
विधान सभा

में ऊपरी सदन को विधान परिषद कहा जाता है। 
विधान सभा के सदस्य राज्यों के लोगों के प्रत्यक्ष प्रतिनिधि होते हैं क्योंकि उन्हें किसी एक राज्य के 18 वर्ष से अधिक आयु वर्ग के नागरिकों द्वारा सीधे तौर पर चुना जाता है। इसके अधिकतम आकार को भारत के संविधान के द्वारा निर्धारित किया गया है जिसमें 500 से अधिक व् 60 से कम सदस्य नहीं हो सकते। हालाँकि विधान सभा का आकार 60 सदस्यों से कम हो सकता है संसद के एक अधिनियम के द्वारा: जैसे गोवा , सिक्किम , मिजोरम और केंद्र शासित प्रदेश पुडुचेरी। कुछ राज्यों में राज्यपाल  1 सदस्य को अल्पसंख्यकों का प्रतिनिधित्व करने के लिए नियुक्त कर सकता है , उदा० ऐंग्लो इंडियन समुदाय अगर उसे लगता है कि सदन में अल्पसंख्यकों को उचित प्रतिनिधित्व नहीं मिला है। राज्यपाल के द्वारा चुने गए या नियुक्त को विधान सभा सदस्य या MLA कहा जाता है। 
प्रत्येक विधान सभा का कार्यकाल पाँच वर्षों का होता है जिसके बाद पुनः चुनाव होता है।  आपातकाल के दौरान, इसके सत्र को बढ़ाया जा सकता है या इसे भंग किया जा सकता है। विधान सभा का एक सत्र वैसे तो पाँच वर्षों का होता है पर लेकिन मुख्यमंत्री के अनुरोध पर राज्यपाल द्वारा इसे पाँच साल से पहले भी भंग किया जा सकता है। विधानसभा का सत्र आपातकाल के दौरान बढ़ाया जा सकता है लेकिन एक समय में केवल छः महीनों के लिए। विधान सभा को बहुमत प्राप्त या गठबंधन सरकार के खिलाफ अविश्वास प्रस्ताव पारित हो जाने पर भी भंग किया जा सकता है।

सदस्य बनने हेतु योग्यता

विधानसभा का सदस्य बनने के लिए, व्यक्ति को भारत का नागरिक होना आवश्यक है , वह 25 वर्ष की आयु पूर्ण कर चुका हो। वह मानसिक रूप से ठीक व दीवालिया न हो। उसको अपने ऊपर कोई भी आपराधिक मुकदमा न होने का प्रमाण पत्र भी देना होता है। लोकसभा अध्यक्ष या उसकी अनुपस्थिति में उप अध्यक्ष सदन में कार्य के लिए उत्तरदायी होता है। अध्यक्ष एक न्यूट्रल जज के रूप में काम करता है और सारी बहसों और परामर्शों को संभालता है। प्रायः वह बलशाली राजनितिक पार्टी का सदस्य होता है। विधान सभा में भी राज्य सभा  व विधान परिषद के सामान ही क़ानूनी ताकतें होती हैं केवल मनी बिल्स के क्षेत्र को छोड़कर जिसमें विधान सभा सर्वोच्च अधिकारी है।

विधान सभा की विशेष शक्तियां

सरकार के खिलाफ अविश्वास प्रस्ताव केवल विधान सभा में पारित किया जा सकता है। अगर यह बहुमत के साथ पारित हो जाता है तो उसके बाद मुख्यमंत्री और उसके मंत्रियों की परिषद् सामूहिक रूप से इस्तीफा दे देते हैं। 
मनी बिल  को केवल विधानसभा में लाया जा सकता है। द्विसदनीय प्रणालियों में विधान सभा से पास हो जाने के बाद इसे विधान परिषद् के पास भेजा जाता है जहाँ इसे अधिकतम 14 दिनों के लिए रखा जा सकता है।
साधारण बिलों में विधान सभा का ही मत चलता है और यहाँ संयुक्त बैठक का भी कोई प्रावधान नहीं होता। इस तरह के मामलों में, विधान परिषद् विधानसभा को केवल 4 महीनों ( बिल लाने पर पहली बार 3 महीनों के लिया व दूसरी बार 1 महीनों के लिए ) स्थगित किया जा सकता है।
इनरा ब्लड ग्रुप

परिचय

भारत में एक नया ब्लड ग्रुप खोजा गया है, जिसे INRA नाम दिया गया है।

संक्षिप्त टिप्पणी

सूरत के वराछा इलाके में स्थित लोक समर्पण ब्लड बैंक के डॉक्टरों के द्वारा इस नये ब्लड ग्रुप कि खोज हुई। एक व्यक्ति वहन रक्त दान करने आया। रक्त कि जांच करने पर चिकित्स्तो कों पता चला कि यह ग्रुप तो किसी और से मैच नही होता। लैब के प्रमुख डॉक्टर सन्मुख जोशी और उसकी टीम ने उसकी जांच शुरू की गई।

नए ब्लड ग्रुप को दिया INRA नाम

डॉक्टर जोशी ने इंटरनेशनल ब्लड ग्रुप रेफरेंस लेबोरेटरी से संपर्क किया। जहां ब्लड की जांच हुई लेकिन उसका कोई ब्लड ग्रुप नहीं मिला। यह ब्लड सैम्पल वर्ल्ड हेल्थ ऑर्गनाइजेशन (डब्ल्यूएचओ) भेजा गया। जहां इसकी पूरी परख करने के बाद WHO लेबोरेटरी ने इस नए ब्लड ग्रुप को सर्टिफाई किया है। डॉक्टर सन्मुख जोशी का कहना है कि उन्होनें इस ब्लड ग्रुप को INRA नाम दिया है। जो पहले दो शब्द इंडिया और बाद के दो शब्द ब्लड देने वाली महिला के नाम से लेकर बनाया गया है। हालांकि रिसर्च के चलते डॉक्टरों ने महिला की पहचान को अभी छिपा रखा है।

WHO लेबोरेटरी में कराई ब्लड की जांच

जब ब्लड ग्रुप कि जांच कि गयी तो चिकित्स्तों ने पाया कि यह अनोखा ब्लड ग्रुप किसी भी एनी सैंपल से मैच नहीं खता। फिर उन्होंने इसे INRO नाम डे दिया। इस ब्लड सैंपल कि जांच WHO द्वारा भी कि गयी है।

दुनिया में इकलौता ब्लड ग्रुप

इसके बाद लैब ने अपनी जांच के बाद इस बात को स्वीकृति दी है कि यह ब्लड ग्रुप पूरी दुनिया में इकलौता है। ऐसे में इस तरह के अनोखे ब्लड ग्रुप होने के चलते व्यक्ति को काफी परेशानी होती है। वो न किसी को अपना खून दे सकता है और ना ही ले सकता है। कभी उसका खुद कोई ऑपरेशन हो तो डॉक्टरों को उसका ही खून पहले लेकर रखना होगा।
यह भी मन गया है कि पूरी दुनिया में ऐसे सिर्फ 7 लोग हैं जिनका खून किसी से भी मैच नहीं होता। और अनोखा ब्लड ग्रुप खोजने में यह भारत कि दूसरी सफलता है। इससे पहले भारत ने बॉम्बे ब्लड ग्रुप भी खोजा गया था।
ज्येष्ठ कृष्ण चतुर्थी

ज्येष्ठ कृष्ण चतुर्थी भारतीय पंचांग  के अनुसार तृतीय माह की उन्नीसवी तिथि है, वर्षान्त में अभी २८१ तिथियाँ अवशिष्ट हैं।
ध्रुवीय हवा

परिचय

ध्रुवीय हवा ( en: Polar wind) ध्रुवीय क्षेत्र से प्लाज्मा की एक स्थायी बहिर्वाह है। जो कि पृथ्वी की मैगनेटोस्फीयर के ध्रुवीय क्षेत्रों से बहती है। यह सौर हवा और पृथ्वी के वायुमंडल के बीच संपर्क की वजह से बहती है। सौर हवा ऊपरी वायुमंडल में गैस के अणुओं को इस प्रकार से आयनाइज़ करती है कि उनमे से कुछ का वेग इतना ज्यादा हो जाता है कि वह वापिस से अन्तरिक्ष में पहुंच जाते हैं।
यह परिभाषा १९६८ में बैंक्स और होल्ज़र ने दी थी।
डेज़ी बोपन्ना

डेज़ी बोपन्ना (जन्म: 4 दिसम्बर 1982) एक भारतीय फिल्म अभिनेत्री हैं, जो मुख्य रूप से कन्नड़ भाषा में बनी फिल्मों में काम करती हैं। इसके अलावा ये कई अन्य भाषाओं के फिल्मों में भी काम कर चुकी हैं, जिसमें तेलुगू, तमिल, मलयालम और हिन्दी शामिल है।

निजी जीवन

डेज़ी का जन्म 4 दिसम्बर 1982 को कोडगू, कर्नाटक, भारत में हुआ था। इन्होंने अपनी शुरुआती शिक्षा औरोबिंदो स्कूल से ली और उसके बाद कुमारंस कॉलेज और उसके बाद बैंगलोर के चित्रकला परिशत से फ़ाइन आर्ट्स में बेचलर डिग्री प्राप्त की।
इन्होंने इर्नस्ट एंड यंग के साथी और प्रकाश जजु के बेटे, अमित जजु से शादी कर ली। इनके भाई, देवैयाह बोपन्ना मुंबई में विज्ञापन विशेषज्ञ के रूप में काम कर रहे हैं।

करियर

इन्होंने अपने करियर की शुरुआत थियेटर में काम करने से की थी। ये कुछ समय निकाल कर बी॰ जयश्री के स्पंदना थियेटर में काम करती थीं। इसके अलावा ये प्रीतम कोइपिल्लई के साथ अंग्रेजी थियेटर में भी काम करती थी और इन्होंने कभी पीछे मुड़ कर नहीं देखा।
इनकी पहली फिल्म बिम्बा थी, जिसे बर्लिन एंड फ्रैंकफर्ट फिल्म उत्सव में भेजा गया था, जिस जगह इनके फिल्म ने कई पुरस्कार जीते थे। इस फिल्म का निर्देशन कविता लंकेश ने किया था। इनकी अगली फिल्म भगवान थी, जिसे इन्होंने दर्शन के साथ किया था। इस फिल्म में काम करने के बाद इन्हें स्पाइसी डेज़ी का टैग मिला।
इसके बाद डेज़ी को कई सारे फिल्मों में काम करने का मौका मिला, जिसमें रामा श्यामा भामा, थवारीना सिरी, ऐश्वर्या, सत्यवान सावित्री, गालिपटा, ओलवे जीवना लेक्कचरा, क्रेज़ी लोका और अन्य फिल्में शामिल है। इनके सभी फिल्मों में अच्छे अभिनय के बाद इन्हें गरम मसाला फिल्म में काम करने का मौका मिला, जिसमें ये अक्षय कुमार और जॉन अब्राहम के साथ काम कर रही थीं। लगभग ₹17 करोड़ में बनी इस फिल्म ने सिनेमाघरों से ही लगभग 54 करोड़ रुपये की कमाई की।
२९०९ ईसा पूर्व

२९०९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९०९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बुख़ारी दौरे

नन्हें शिशुओं और छोटे बच्चों (६ वर्ष से कम) में बुखार के दौरान आने वाले झटकों, अकड़न और बेहोशी के दौरों को फेब्राइल कन्वल्शन (febrile convulsion या febrile seizure या fever fit) या बुख़ारी दौरे कहते हैं।
इस दौरान आंखे खुली रह जाती है या ऊपर की दिशा में मुड जाती है। बच्चे को आसपास का ध्यान नहीं रहता। हाथ, पैर और चेहरे की मांसपेशियों में बार-बार झटके आते हैं जो प्रायः पूरे शरीर को, दायीं तथा बायीं दोनो ओर समान रूप से प्रभावित करते हैं। लेकिन कुछ मामलों में ये झटके शरीर के एक सीमित भाग में ही आ कर रुक जाते हैं। कभी-कभी हाथ पैरों में अकडन या टाइटनेस आ सकती है। इन दौरों की अवधि मुश्किल से कुछ सेकण्डस से १ या २ मिनिट होती है। यदाकदा ये दस-पन्द्रह मिनिट तक खिच सकते हैं।
फेब्राइल कन्वल्शन के समय अधिकांश बच्चों में शरीर का तापमान १०२ डिग्री फेरेन्हाईट के आसपास होता है, खास कर तब जब थर्मामीटर को रेक्टम (गुदाद्वार, टट्टी करने का छिद्र) में लगाकर जांचा गया हो। बगल में, कांख में एक्जिला थर्मामीटर लगाने से अनेक बार सही उत्तर नहीं मिलता। बुखार लाने वाली बीमारी एक, दो या अधिक दिन जारी रह सकती है, परन्तु ये दौरे बुखार के प्रथम दिवस पर ही आ जाते हैं। शारीरिक तापमान के स्तर के अलावा, बुखार बढने की गति का भी इन दौरों से सम्बन्ध है। बुख़ारी दौरों को मिर्गी के अन्तर्गत नही माना जाता है। मिर्गी के दौरे, ऊपरी तौर पर मिलते-जुलते प्रतीत होते हैं, परन्तु उनका बुखार से सम्बन्ध नहीं होता।

क्या बुख़ारी दौरे खतरनाक तथा नुकसानप्रद हैं ?

दिखने में भयावह लगने वाले बुखारी दौरे काफी हद तक हानिरहित हैं। दौरे के समय मातापिता को लगता है कि बच्चा मर जायेगा, परन्तु ऐसा कभी नहीं होता। बिरले ही कभी कभार गिरने से चोट लग सकती है या श्वास नली में भोजन या लार अटक सकती है। आसान सी प्राथमिक चिकित्सा द्वारा इन समस्याओं को टाला जा सकता है। इस बात का कोई पुख्ता व प्रत्यक्ष प्रमाण नही है कि बुख़ारी दौरों से मस्तिष्क को स्थायी नुकसान पहुँचता है। हजारों बच्चों को अनेक वर्षों तक शोध पूर्ण निगरानी में रखने के बाद पाया गया कि उनकी बुद्धिमत्ता और शैक्षिक उपलब्धियों में किसी प्रकार की कमी न थी। यहां तक कि उन दुर्लभ कठिन मामलों में भी, जब कि ये दौरे एक घण्टे कही लम्बी अवधि तक जारी रहे हों, बच्चे बाद में पूरी तरह स्वस्थ हो जाते हैं।
आरमेइक लिपि

आरमेइक लिपि (Aramaic Script) संसार की प्रसिद्ध एवं महत्वपूर्ण लिपि है। इसका विकास प्राचीन सामी लिपि की उत्तरी शाखा से हुआ है, जिस शाखा से फोनिशियन लिपि का भी विकास हुआ था। आरमेइक लिपि का प्रयोग सीरिया, फिलस्तीन, मिस्र, अरबिस्तान आदि स्थानों पर होता था। आरमेइक भाषा इसी आरमेइक लिपि में लिखी जाती थी।
आरमेइक के प्राचीनतम अभिलेख ज़र्जीन एवं ज़ेनज़ीरली में प्राप्त कलमू अथवा मिलामूवा के अभिलेख हैं जो ई.पू. नवीं-आठवीं शताब्दी के हैं। आरमेइक लिपि के विकास की विभिन्न अवस्थाओं का पता बाररेकब (ई.पू. आठवीं शताब्दी), तेइमा (ई.पू. पांचवीं-चौथी शताब्दी), मिस्र अथवा ईजिप्ट (ई.पू. पांचवीं-तीसरी शताब्दी), एवं पाप्यरी (ई.पू. पांचवीं शताब्दी) के अभिलेखों से मिलता है।
ई.पू. तीसरी शताब्दी तक आरमेइक लिपि का निरंतर प्रयोग होता रहा। इसके पश्चात् यह लिपि विभिन्न शाखाओं में विभाजित हो गई। कालांतर में इस लिपि से अनेक लिपियों का विकास हुआ जिनमें से मुख्य हैं : बाद की हिब्रू लिपि, पतलवी, पालमेरेन, सीरिअक, अरबी, आर्मेनियन आदि।
आर्थिक पादपविज्ञान

आर्थिक वनस्पतिशास्त्र अथवा आर्थिक पादपविज्ञान (Economic botany) ज्ञान की एक अंतर्विषयक शाखा है जिसके तहत मनुष्य की पेड़-पौधों के साथ अंतर्क्रिया का अध्ययन किया जाता है। यह शाखा वनस्पति विज्ञान और अनुप्रयुक्त वनस्पतिशास्त्र के मध्य के सेतु का कार्य करती है।
इसमें पौधों के आर्थिक उपयोग एवं महत्व, मानव समुदायों द्वारा इन उपयोगों की जानकारी, उपयोग विधि, संरक्षण इत्यादि का अंतरानुशासिक अध्ययन किया जाता है।
सिद्धु

सिद्धु एक जाट गोत्र है।
खोईखोई लोग

खोईखोई (Khoekhoe), जिन्हें सिर्फ़ खोई (Khoi) भी कहा जाता है, अफ़्रीका के दक्षिणी भाग में बसने वाले खोईसान लोगों की एक शाखा है। यह समुदाय बुशमैन समुदाय से क़रीबी सम्बन्ध रखता है और ५वी सदी से दक्षिणी अफ़्रीका में बसा हुआ है। यहा वे मवेशी पालन और अस्थाई कृषि में लगे हुए हैं। वे खोईखोई भाषाएँ बोलते हैं। इन भाषाओं में मौजूद क्लिक व्यंजनों की नकल में यूरोपी लोग खोईखोई लोगों को हॉटेनटॉट (Hottentot) कहते थे लेकिन अब यह एक अपमानजनक नाम माना जाता है इसलिये इसका प्रयोग कम हो गया है।

नामा लोग

नामा समुदाय खोईखोई लोगों की सबसे बड़ी शाखा है और नामाओं को छोड़कर अधिकतर खोईखोई समुदाय विलुप्त हो चुके हैं।
मोहम्मद सालेह भूटानी

वे एक पाकिस्तानी राजनेता एवं पाकिस्तान के प्रांत बलोचिस्तान के पूर्व कार्यवाहक मुख्यमंत्री थे।
नेपाली सैनिक विमान सेवा

नेपाली सैनिक विमान सेवा नेपाली सेना की एक अंगके रूपमा राहहुवा विमान सेवा है। मुख्यत उद्धार तथा यातायात सहजता का लिए इसकी स्थापना किया गयाथा।

सैनीक उडान संचालन करनेमे सहज नेपाली विमानस्थले

१, त्रिभुवन विमानस्थल Tirbhuvan Airport काठमाण्डु,
२, चन्द्रगढी विमानस्थल CHadnragadhi Airport झापा
३, विराटनगर विमानस्थल Biratnaga Airport विराटनगर
४, जनकपुर विमानस्थल Jankpur Airport जनकपुर
५, सिमरा विमानस्थलSimara Airport बारा
६, भरतपुर विमानस्थल Bharatpur Airport, भरतपुर
७, मेघोली विमानस्थल Meghuli Airport, भरतपुर
८, पोखरा विमानस्थल Pokhara Airport पोखरा
९, जोमसोम विमानस्थल Jomsom Airport मुस्तागं
१०, दांग विमानस्थल Dang Airport त्रिभुवननगर
११, नेपालगंज विमानस्थल Nepaljung Airport नेपालगंज
१२,सुर्खेत विमानस्थल Surkhet Airport वीरेन्द्रनगर
१३, जुम्ला विमानस्थल Jumla Airport जुम्ला
१४, दिपायल विमानस्थल Dipayl Airport डोटी
१५, महेन्द्रनगर विमानस्थल Mahednranagar Airport महेन्द्रनगर १६, धनगढी विमानस्थल Dhangadhi Airport धनगढी
निकोलाइ नोस्कोव

जीवनी और कैरियर मंच

12 जनवरी, 1956 को जन्म गजत्स्क में, अब गगारिन का नाम बदलकर, निकोलाई नोस्कोको एक "सरल काम" परिवार से आता है, जो कि एक पुराने सोवियत कालवी का आह्वान करता है। उनके पिता इवान एक मांस प्रसंस्करण कारखाने में काम करते थे, और उनकी मां येकातेरीना ने मिल्कमिड और निर्माण स्थल के कार्यकर्ताओं की क्षमता में स्वयं की कोशिश की। कोली के बचपन ने उन्हें अपनी पहली संगीतात्मक इंप्रेशन दिए जो कि ज्यादातर लोक संगीत थे, पारंपरिक रूसी वाद्यों पर खेला जाता था या कभी-कभी उनकी मां ने गाया था। आठ और उसके परिवार की उम्र में एक बड़ा शहर में चले गए - चेरेपोवेट्स। वहां निकोलाई ने स्कूल खत्म कर दिया और उसके बाद सेना के लिए अपना कार्यकाल पूरा किया।
अन्वेषण करने के लिए उत्सुक, कोलिया ने बेयियन खेलने की कोशिश की, लेकिन जब वह बढ़ रहा था, उसका ध्यान गायन के लिए ज़्यादा दृढ़ता से स्थानांतरित हो गया; पहली बार स्कूल के गाना बजानेवालों में, तो एक एकल कलाकार के रूप में, चौदह वर्ष की उम्र में एक स्थानीय गायन प्रतियोगिता में अपने पहले पुरस्कारों में से एक जीत लिया। स्कूल बैंड के प्रमुख गायक, उन्होंने बीटल्स, क्रेडेन्स क्लियरवॉयर रिवाइवल और अन्य पश्चिमी रॉक बैंड, हिट रॉक संगीत की लहर को झुकाया, फिर सोवियत संघ के बीच शीतकालीन प्रदर्शन किया युवा। लेड जेपेलीन और पिंक फ़्लॉइड के सदस्यों को चित्रित करने वाले पोस्टर निकोलै के बिस्तर पर लटकाया शीलैपीन के चित्र को दूर करने के लिए आए थे उनका अंग्रेजी तब अविकसित था, और निकोलै ने केवल मूल लिपिडिंग पर लिखे गए लिप्यंतरण को सीरिलिक पत्रों में लिखित किया। लेकिन बाद में उनके जीवन की परिस्थितियों पर उन्हें 'रॉक' की भाषा की ओर ध्यान देने के लिए आमंत्रित किया।
एक स्वयं सिखाया गया वादक, नोस्कोव, गिटार, पियानो, और ड्रम को सामान्य बहुमुखी प्रतिभा के स्तर पर बजाता है। सेना में जबकि उन्होंने तुरही बजाई थी नोस्कोव को कभी भी भाग्य की एक जिज्ञासु मोड़ के लिए एक आधिकारिक मुखर शिक्षा नहीं मिली, हालांकि उन्होंने गेंसेंख राज्य संगीत महाविद्यालय में आवेदन किया। संगीत संकेतन का उनका ज्ञान भी स्वयं की जानकारी है
ऑस्कर के लिए उद्यमी द्वारा मॉस्को को आमंत्रित किए गए अपने जीवन में एक मोड़ पर, नोस्कोव ने कई मास्को-आधारित संगीत बैंडों में भाग लिया, फिर नियमित रूप से "वीआईए" (वोकल-इंस्ट्रून्टल एन्सेबल) करार दिया, लेकिन उन शुरुआती कार्यक्रमों में से कोई भी उसे आयोजित नहीं करता लंबा। रोवेनिकी (पीअर्स) और 'नाडेज़्दा' (आशा) जल्द ही पीछे छोड़ दिया गया था।
अंतर्राष्ट्रीय खगोलीय संघ

अंतर्राष्ट्रीय खगोलीय संघ (International Astronomical Union (IAU)), पेशेवर खगोलशास्त्रियों का एक संगठन है। इसका केंद्रीय सचिवालय पैरिस, फ़्रांस में है। इस संघ का ध्येय खगोलशास्त्र के क्षेत्र में अनुसन्धान और अध्ययन को अंतर्राष्ट्रीय स्तर पर बढ़ावा देना है। जब भी ब्रह्माण्ड में कोई नई वस्तु पाई जाती है तो खगोलीय संघ द्वारा दिए गए नाम ही अंतर्राष्ट्रीय स्तर पर मान्य होते हैं।

अन्य भाषाओँ में

अंतर्राष्ट्रीय खगोलीय संघ को अंग्रेज़ी में "इंटरनैशनल ऐस्ट्रोनॉमिकल यूनियन" (International Astronomical Union या IAU) और फ़्रांसिसी में "उनियाँ आस्त्रोनोमीक ऐंतेरनास्योनाल" (Union astronomique internationale) कहा जाता है।

इतिहास

अंतर्राष्ट्रीय खगोलीय संघ का संगठन १९१९ में किया गया था जब बहुत सी अन्य खगोलीय संगठनों को इसमें विलय कर दिया गया। इसके पहले अध्यक्ष फ़्रांसिसी खगोलशास्त्री बैंझ़ामैं बैलौद (Benjamin Baillaud) थे।

सामान्य बैठकें

१९२२ के बाद, अ॰ख॰स॰ हर तीन साल में एक सामान्य बैठक करता आ रहा है। इसमें सिर्फ़ एक बार द्वितीय विश्व युद्ध के कारण १९३८-१९४८ के दस साल के अंतराल में कोई बैठक नहीं हुई थी।
तीर्थ प्रबन्ध

तीर्थ प्रबन्ध सोलहवीं शती के द्वैत दार्शनिक एवं सन्त श्री वदिराज स्वामी द्वारा संस्कृत में रचित प्रमुख ग्रंथ है। यह ग्रन्थ एक यात्रावर्णन की भांति लिखा गया है जिसमें सम्पूर्ण भारत के तीर्थस्थानों का वर्णन है। इस ग्रन्थ में कुल २३५ श्लोक हैं जो चार अध्यायों में विभक्त हैं। हर दिशा के लिये एक अध्याय है।
मालपुरा, टोंक

जनसांख्यिकी

2001 की जनगणना के अनुसार यहाँ की कुल जनसंख्या 27242 है।

भौगोलिक स्थिति

मालपुरा 26.28°N 75.38°E पर स्थित है। इसकी मासत से ऊँचाई 132 मीटर (401 फुट) है।
रिमो मुज़ताग़

भूगोल

रिमो मुज़ताग़ का उत्तरी अर्धभाग सियाचिन हिमानी क्षेत्र में आता है। इसके उत्तर में रिमो हिमानी (जो श्योक नदी के ऊपरी भाग को जल प्रदान करती है) और तेरम शहर हिमानी (जो सियाचिन हिमानी में विलय होती है) हैं। उत्तर में सियाचिन मुज़ताग़ का पूर्वी छोर भी है। पूर्वोत्तर में रिमो पर्वतमाला और काराकोरम दर्रा हैं। पूर्व में श्योक नदी इसे देपसंग मैदान से अलग करती है। दक्षिणपूर्व में ससेर ला नामक पहाड़ी दर्रा इसे ससेर मुज़ताग़ नामक श्रेणी से अलग करता है।
तनिष्क बागची

प्रारम्भिक जीवन

तनिष्क बागची का जन्म पश्चिम बंगाल राज्य के कोलकाता नगर में हुआ था। उनके पिता का नाम नंदकुमार बागची तथा माता का नाम शर्मिष्ठा दास है। तनिष्क ने अपनी प्रारंभिक शिक्षा कोलकाता के फ्रैंक अन्थोनी पब्लिक स्कूल तथा स्कॉटिश चर्च कॉलेज से प्राप्त की।

संगीत

तनिष्क ने संगीत अपने माता-पिता से सीखा और आठ साल की उम्र में अपना पहला स्टेज शो किया। उनका वास्तविक संगीत कैरियर उनके कॉलेज के दिनों से शुरू हुआ और उन्होंने कलकत्ता में ज्यादातर कॉलेजों में प्रदर्शन किया। कई फ़ेस्ट और फ्रेशर आयोजनों में पुरस्कार जीतने के बाद वह अपने कॉलेज के बाहर भी शो करने लगे। इसके बाद वह अपने पिताजी के साथ अपने म्यूजिक-अरेंजमेंट करने लग गए। कुछ साल बाद वह बॉलीवुड में अपनी क़िस्मत आजमाने मुंबई आ गए।

फ़िल्मी सफर

वर्ष २०१५ में आयी फिल्म तनु वेड्स मनु रिटर्न्स के लिए तनिष्क ने अपना पहला गीत कंपोज़ किया। वायु श्रीवास्तव के साथ कंपोज़ किया गया ये गीत, "बन्नो तेरा स्वैगर", काफी प्रचलित हुआ। इसके बाद उन्होंने कपूर एण्ड सन्स फिल्म में "बोलना" गीत बनाया। इस गीत के लिए उन्हें "अपकमिंग कंपोजर ऑफ़ द ईयर" के मिर्ची म्यूजिक अवार्ड से भी नवाज़ा गया। इसके बाद सरबजीत तथा हाउसफुल ३ इत्यादि फिल्मो के लिए कुछ गीत बनाने के बाद, उन्होंने २०१७ की फिल्म ओके जानू के लिए ए॰ आर॰ रहमान के पुराने गीत हम्मा हम्मा को दोबारा बनाया। इस गीत को भी श्रोताओं ने काफी पसंद किया। इसके बाद तो उन्होंने कई पुराने गीतों के रीमेक बनाए, जिनमें फिल्म बद्रीनाथ की दुल्हनिया का गीत "तम्मा तम्मा अगेन" (तम्मा तम्मा लोगे, थानेदार, १९९०), फिल्म नूर का "गुलाबी रेट्रो मिक्स" (गुलाबी आँखें, द ट्रेन, १९७०), फिल्म मशीन के "चीज़ बड़ी" (तू चीज़ बड़ी है मस्त मस्त, मोहरा, १९९४) और "चतुर नार" (इक चतुर नार, पड़ोसन, १९६८), फिल्म पोस्टर बॉयज का "कुड़ियां शहर दियां" (कुड़ियां शहर दियां, अर्जुन पंडित, १९९९) तथा बादशाहो फिल्म के दो गीत "मेरे रश्के कमर" और "सोचा है" ("कह दूँ तुम्हें", दीवार, १९७५) शामिल हैं। वर्ष २०१७ में आयी फिल्म शुभ मंगल सावधान उनकी पहली एकल एल्बम है।
निर्वात अपशिष्ट संग्राहक वाहन

निर्वात अपशिष्ट संग्राहक वाहन या मलजल टैंकर एक निर्वात ट्रक है जिसका प्रयोग किसी नाबदान या मलजल टैंक को निर्वात द्वारा साफ करने के लिए किया जाता है। इस प्रकार यह नाबदान से अपजल को निकाल कर उसका अन्यत्र निपटान करता है।
वाणिज्यिक विमानन और अन्य उद्योगों में, इस प्रकार के वाहन को हनी वैगन (अमेरिका में) कहा जाता है और इसका प्रयोग हवाई जहाज के शौचालय और सुवाह्य शौचालय जैसी सुविधाओं से अपशिष्ट को एकत्र करने में किया जाता है।
गुलाम रसूल सन्तोष

गुलाम रसूल सन्तोष (१९२९-१९९७) कश्मीर के चर्चित चित्रकार थे जिनकी रचनाओं में शैव दर्शन का प्रभाव था।
कफ

कफ दोष

शरीर का स्‍नेहन, आर्दता, स्निग्‍धता, संधियों का बन्‍धन तथा जोड़ना, अंगों को दृढ़ एवं अशिथिल रखना, शरीर का प्राकृतिक गुरता, भराव, पूरण और बुद्घि, तर्पण अथवा तरावट, ब्रणों का भरना और पूरना, वीर्यवत्‍ता, बल, पुष्टि, उत्‍साह, क्षमा, सहिष्‍णुता, मानसिक स्‍थिरता, धृति, ज्ञान, विवेक, अलोलुपता आदि सामान्‍य कार्य हैं।
भारतीय स्वतंत्रता अधिनियम १९४७

भारतीय स्वतंत्रता अधिनियम १९४७ (Indian Independence Act 1947) युनाइटेड किंगडम की पार्लियामेंट द्वारा पारित वह विधान है जिसके अनुसार ब्रिटेन शासित भारत का दो भागों (भारत तथा पाकिस्तान) में विभाजन किया गया। यह अधिनियम को 18 जुलाई 1947 को स्वीकृत हुआ और १५ अगस्त १९४७ को भारत बंट गया।

विभाजन और स्वतंत्रता

सभी राजनीतिक दलों ने माउंटबेटन योजना को स्वीकार कर लिया। सर रेडक्लिफ की अध्यक्षता में दो आयोगों का ब्रिटिश सरकार ने गठन किया जिनका कार्य विभाजन की देख-रेख और नए गठित होने वाले राष्ट्रों की अन्तर्राष्ट्रीय सीमाओं को निर्धारित करना था। स्वतंत्रता के समय भारत में 562 छोटी और बड़ी रियासतें थीं। भारत के प्रथम गृहमंत्री वल्लभभाई पटेल ने इस सन्दर्भ में कठोर नीति का पालन किया। 15 अगस्त 1947 तक जम्मू कश्मीर, जूनागढ़ व हैदराबाद जैसे कुछ अपवादों को छोड़कर सभी रियासतों ने विलय पत्र पर हस्ताक्षर कर दिए थे। गोवा पर पुर्तगालियों और पुदुचेरी पर फ्रांसीसियों का अधिकार था।
२५६४ ईसा पूर्व

२५६४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५६४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
काय अपराध

कॉर्पस डेलिक्टी (अंग्रेज़ी: Corpus delicti) जिसे हिंदी में काय अपराध अथवा कोष सार कहते हैं, एक लैटिन शब्द है जिसका आशय है "वह शरीर या काय जिसके द्वारा अपराध किया गया है।" यह शब्द पश्चिमी न्यायशास्त्र से लिया गया है। इस सिद्धांत के अनुसार किसी भी व्यक्ति को तब तक दोषी करार नहीं दिया जा सकता जब तक कि यह सिद्ध न हो जाय कि वह अपराध उसी व्यक्ति द्वारा किया गया है। यह किसी हत्या की जाँच में सबसे महत्वपूर्ण अवधारणाओं में से एक है। यदि कोई व्यक्ति गायब हो जाता है और उससे संपर्क नहीं किया जा सकता तो आवश्यक है कि पुलिस एजेंसियाँ लापता व्यक्ति की खोज आरंभ करें। जांच के दौरान यदि विश्वास है कि हत्या की गई है तो शारीरिक, ठोस और विश्वस्त सबूत प्राप्त किया जाना चाहिए तभी एक संदिग्ध हत्या का आरोप लगाया जा सकता है।
लायाल अब्बूड

प्रारंभिक जीवन और शुरुआत

में पैदा हुआ 15 मई, 1982 में Kanisah एक गांव में टायर जिला, दक्षिण प्रान्त में एक शिया मुस्लिम परिवार, उसके पिता का नाम मुनीर और माँ मरयम. वह 9 भाई-बहन, तीन भाई और छह बहन है। बाद में स्नातक उपाधि के साथ मास्टर डिग्री में अंग्रेजी साहित्य और अनुवाद में, शुरू कर दिया संगीत कैरियर की है. वह दिखाई दिया, पहली बार में हिट शो "स्टूडियो एल-प्रशंसक" 2001 में.
डिस्क्रीट टाइम फुरिअर ट्रान्सफार्म

गणित में डिस्क्रीट टाइम फुरिअर ट्रान्सफार्म या डीटीएफटी (discrete-time Fourier transform or DTFT), फुरिअर विश्लेषण के कई रुपों में से एक रूप है। यह अनन्त तक परिभाषित किसी अनावर्ती (नॉन्-पेरिऑडिक) डिस्क्रीट-टाइम सेक्वेंस को रूपानतरित करता है। इसे यह भी कहते हैं कि समय-डोमेन का आंकड़ा आवृत्ति-डोमेन में बदल गया। डीटीएफटी द्वारा प्राप्त आवृत्ति-डोमेन का आंकड़ा सतत (कांटिन्युअस) एवं आवर्ती होता है।

डीटीएफटी की परिभाषा

यदि कोई वास्तविक (real) या समिश्र (complex) संख्याओं का समुच्चय :  (पूर्णांक), दिया हो तो  का डीटीएफटी प्रायः इस प्रकार व्यक्त किया जाता है:
बिजौय नंदन शाही

बिजौय नंदन शाही  को भारत सरकार द्वारा सन २००४ में चिकित्सा विज्ञान के क्षेत्र में पद्म भूषण से सम्मानित किया गया था। ये दिल्ली राज्य से हैं।
नोकिया ११०१

नोकिया ११०१, नोकिया द्वारा बनाया गया एक मोबाइल फ़ोन उपकरण है। इसे सन २००३ में बाज़ार में उपलब्ध कराया गया। यह जीएसएम तकनीक पर कार्य करता है। यह नोकिया १००० अल्ट्रा बैसिक श्रृंखला का उत्पाद है।
भाद्रपद कृष्ण पञ्चमी

भाद्रपद कृष्ण पंचमी भारतीय पंचांग  के अनुसार छठवें माह की बीसवी तिथि है, वर्षान्त में अभी १९० तिथियाँ अवशिष्ट हैं।
प्यनुर्सला विधानसभा निर्वाचन क्षेत्र

प्यनुर्सला विधानसभा निर्वाचन क्षेत्र भारतीय राज्य मेघालय का एक विधानसभा क्षेत्र है। यहाँ से वर्तमान विधायक प्रेस्टन तिनसांग हैं।
ब्लैक एडवर्ड

हॉलीवुड के मशहूर निर्देशक जिन्हें उनकी मशहूर फिल्म पिंक पैंथर के लिए जाना जाता है।

जीवन वृत्त

एडवर्ड 26 जुलाई 1922 को ओकलाहोमा के तुलसा में पैदा हुए थे। उनका विवाह सर्वप्रथम पैट्रिसिया से हुआ था, जिनसे उनहें दो बच्चे जेनिफर और जियोफ्रे हुए थे। वर्ष 1969 में उन्होंने जूली एंड्रयू से दूसरी शादी की। इसके बाद उन्होंने दो बच्चों को गोद लिया था। वह लम्बे समय से बीमार चल रहे थे और उन्हें कैलीफोर्निया के सांता मोनिका में सेंट जोंस अस्पताल में भर्ती कराया गया था। 88 वर्ष की अवस्था में 15 दिसम्बर 2010 को उनका निधन हो गया।

व्यवसायिक जीवन

उन्हें सुपरहिट फिल्म 'पिंक पैंथर' के निर्देशन के लिए जाना जाता है। इसके अलावा उन्होंने 'ब्रेकफास्ट’ और 'डेज ऑफ वाइन एंड रोज' के लिए जाना जाता है।
भाषाई भेदभाव

किसी व्यक्ति या व्यक्तियों के साथ केवल इस आधार पर अनुचित भेदभाव करना कि वे कौन सी भाषा बोलते हैं या उनकी बोलने की शैली कैसी है, भाषाई भेदभाव (Linguistic discrimination या linguicism या languagism) कहलाती है। भाषाई भेदभाव कई प्रकार का हो सकता है जैसे व्यक्ति की मातृभाषा के आधार पर, व्यक्ति के बोलने की कोई विशेषता (जैसे उच्चारण, शब्दावली का आकार, व्याकरण, आदि)। भाषा के प्रयोग की भिन्नता के आधार पर कोई व्यक्ति दूसरे व्यक्ति के धन, शिक्षा, सामाजिक हैसियत, चरित्र या किसी अन्य गुण के बारे में अनायास ही अपनी राय बना सकता है। ऐसी धारणा आगे चलकर उस व्यक्ति के साथ अन्यायपूर्ण व्यवहार का कारण बन सकती है।
कर कानून

कर कानून या कर विधि (Tax law) विधिक अध्ययन का महत्वपूर्ण क्षेत्र है जिसमें कराधान से सम्बन्धित संवैधानिक विधि, सामान्य विधि (कॉमन-ला), सांविधिक विधि, कर संधियाँ आदि आती हैं।